Viktors Arājs

Viktors Arājs (1910–1988) var en latvisk militsleder som ledet latviske frivillige i gjennomføringen av holocaust i Latvia under den tyske okkupasjonen. Han var opptrent av det tyske Sicherheitsdienst (SD).

 Bakgrunn og familie 
Arājs ble født den 13. januar 1910 på det lille stedet Baldone utenfor Riga. Moren hadde delvis baltisk-tysk bakgrunn (Viktors selv snakket lite tysk før krigen). Faren tjenestegjorde i russiske styrker under første verdenskrig og havnet i Kina etter den russiske borgerkrigen, hvorpå han kom tilbake til Latvia med kinesisk kone. I 1927 skilte faren seg fra Viktors mor. Under første verdenskrig ble familiens bolig og besteforeldrenes gård ødelagt. 

Viktors begynte som ung å arbeide som gjeter og løsarbeider på gårdsbruk i området. Etter å fullført grunnutdanning i 1930 begynte han i Vidzeme artilleriregiment der han ble korporal. I 1932 begynte jusstudier ved Latvias universitet; han var til og fra på studiet (blant arbeidet han i politiet med løytnants grad) før han fullførte universitetsgraden i 1941. Latvia hadde da blitt en del av Sovjetunionen og Arājs fikk løyve til å praktisere sovjetisk lov.Plavnieks, R. (2017). Nazi Collaborators on Trial during the Cold War: Viktors Arājs and the Latvian auxiliary security police. London: Palgrave Macmillan.

 Andre verdenskrig 
Under andre verdenskrig ledet Arājs den beryktede Arājskommandoen, som i samarbeid med den tyske Einsatzgruppe A og SchuPo organiserte drap på jøder i Latvia, herunder å brenne ned en synagoge mens jøder var sperret inne i den.European Rabbis Conclude Meetings at Riga's Only Surviving Synagogue The Jerusalem Post Arajs spilte også en fremtredende rolle i massakren i Liepāja i midten av desember 1941. Totalt utførte hans kommandoenhet drap på  mennesker – i all hovedsak jøder, først i Latvia, senere også i Belarus.

Arājs ble etter Tysklands kapitulasjon arrestert av britene og holdt i fangenskap i Tyskland frem til 1949 da han forsvant på uforklarlig vis. Det ble ikke gjort noe forsøk på oppspore ham før han ble arrestert i Frankfurt i 1975 og dømt i 1979. Etter arrestasjonen av Arājs ble en håndfull medlemmer av kommandoen straffeforfulgt i USA.Eglitis, D. S. (2018). Nazi collaborators on trial during the cold war: Viktors Arājs and the Latvian auxiliary security police. Journal of Baltic Studies, 49:2, 271-273, DOI: 10.1080/01629778.2018.1469838 I desember 1979 dømte delstatsdomstolen i Hamburg Arājs til livsvarig fengsel for krigsforbrytelser, og han døde i fengsel i 1988 i Kassel.Plavnieks, R. (2017). Nazi Collaborators on Trial during the Cold War. London: Palgrave Macmillan/Springer.Bartrop, P. R., & Grimm, E. E. (2019). Perpetrating the Holocaust: leaders, enablers, and collaborators. Bloomsbury Publishing USA.

Hans adjutant Herberts Cukurs flyttet til Sør-Amerika etter krigen og ble der drept av Mossad i 1965.

 Referanser 

Kategori:Latviske jurister
Kategori:Kollaboratører med Nazi-Tyskland
Kategori:Personer fra andre verdenskrig
Kategori:Medvirkende til Holocaust
Kategori:Personer dømt for forbrytelser begått under andre verdenskrig
Kategori:Personer dømt for krigsforbrytelser
Kategori:Dødsfall under fengselsopphold
Kategori:Massemordere